**TRGOVAČKA I KOMERCIJALNA ŠKOLA „DAVOR MILAS“**

**OSIJEK, Ivana Gundulića 38.**

e-mail: trgos@tiksdm.hr

Broj RKDP: 17722 Razina: 31

Matični broj škole: 3014045, Šifra djelatnosti: 8532

OIB škole: 89468411110 Razdjel: 000

**OBRAZLOŽENJE FINANCIJSKOG PLANA ZA 2018. GODINU TE PROJEKCIJA ZA 2019. i 2020. GODINU**

**1. Sažetak djelokruga rada proračunskog korisnika**

Trgovačka i komercijalna škola „Davor Milas“ je strukovna škola koja u svome sastavu ima Školu, Podružnicu Dom učenika i Podružnicu Radionicu za praktičnu nastavu.

Srednja škola ostvaruje

**PROGRAM**

**\***srednjoškolskog obrazovanja kroz aktivnost redovnog obrazovanja

\*aktivnost obrazovanja odraslih

\*smještaj i prehrana učenika u Domu

\*obavljanje praktične nastave i usluga prodaje i nabave roba široke potrošnje

**AKTIVNOSTI**

\* obuhvaća dalju informatizaciju škole

\*opremanje Doma učenika

\*opremanje Doma učenika u skladu s HCCAP-om

\*opremanje radionice u skladu s HCCAP- om

\*osuvremenjivanje Radionica za praktičnu nastavu

\*stalno usavršavanje nastavnika

\*sudjelovanje učenika na školskim, međužupanijskom i državnom natjecanju

\*osnivanje i modernizacija Regionalnog Centra kompetentnosti prema novom Zakonu o strukovnom obrazovanju

**ŠKOLA** obrazuje dva zanimanja iz područja ekonomije i trgovine prema slijedećem broju učenika u 2017./2018.godini:

**PRODAVAČ**(trogodišnji program)

2x1.razred (23 učenika)

2x2.razred (43 učenika)

3x3.razred (59 učenika)

**KOMERCIJALIST**(četverogodišnji program)

2Kx1.razred (49 učenika)

3Kx2.razred (51 učenika)

3Kx3.razred (69učenika)

3Kx4. razred (75 učenika)

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim subotama. Učenici smjera prodavač tijekom godine obavljaju praktičnu nastavu u našoj Radionici za praktičnu nastavu ili u iznimnim slučajevima kod drugih poslodavaca.

Nastava se (redovna, izborna, dodatna, dopunska i praktična) izvodi prema nastavnim planovima i programima, koje je donijelo Ministarstva znanosti, obrazovanja i športa , novom Standardu zanimanja, standardu kompetencije i strukovnom kurikulumu za zanimanje Prodavač, Godišnjem planu i programu rada škole, izvedbenim i operativnim odgojno-obrazovnim planovima i programima rada te Školskom kurikulumu za školsku godinu 2017./2018.

Školu polazi 369 učenika u 18 razrednih odjela. Planiramo da će se i slijedećih školskih godina 2018./2019. te 2019./2020. broj učenika održati na približnom broju. Ministarstvu ćemo poslati i prijedlog eksperimentalnog programa za našu školu tako da planiramo i možebitno povećanje broja učenika i vraćanje barem jednoga razrednoga odjela koji nam je ove godine ukinut zbog manjeg broja prijavljenih učenika i loše postavljene mreže škola koje obrazuju ista zanimanja u krugu 20 km i zbog iseljavanja stanovništva.

**DOM UČENIKA** ove škole ima u smještaju i na prehrani 181 učenika koji dolaze iz različitih škola i mjesta naše Županije.

**RADIONICA ZA PRAKTIČNU NASTAVU** svakodnevno prima učenike koji obavljaju praktičnu nastavu te obavlja prodaju roba široke potrošnje.

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* uključivanje nastavnika i učenika u jačanju jezičnih, financijskih i poduzetničkih kompetencija, kreativnosti i inovativnosti
* organiziranjem zajedničkih aktivnosti i učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine;
* poticanjem razvoja pozitivnih vrijednosti i natjecateljskog duha kroz nagradne izlete najuspješnijim razredima, grupama.

**3. Zakonske i druge podloge na kojima se zasniva program rada škole**

* Zakon o odgoju i obrazovanju u osnovnoj i srednjoj školi, NN, br. 126/12., 94/13.,152/14., 7/17.
* Zakon o ustanovama, NN, br. 76/93., 29/97., 47/99., 35/08
* Zakon o proračunu (NN, br. 87/08., 136/12., 15/15.), Pravilnik o proračunskim klasifikacijama (NN, br. 26/10., 120/13.) i Pravilnik o proračunskom računovodstvu i računskom planu (NN, br. 124/14., 136/12., 115/15., 87/16.)
* Upute za izradu proračuna lokalne (regionalne) samouprave za razdoblje 2018.-2020. i dopis Upravnog odjela za prosvjetu, kulturu, šport i tehničku kulturu
* Godišnji izvedbeni odgojno – obrazovni plan i program rada za školsku godinu 2017./2018. (skraćeno: GPP)
* Školski kurikulum Trgovačke i komercijalne škole Davor Milas, nastavne i izvannastavne aktivnosti za školsku godinu 2017./2018.

 **4. Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti, obrazovanja i športa.

Također, planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

 **5. Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

**Izvori sredstava** za financiranje rada Trgovačke i komercijalne škole Davor Milas:

* + Opći prihodi i primitci, skupina 671, državni proračun za financiranje rada zaposlenih radnika;
	+ Opći prihodi i primitci, skupina 636, regionalni proračun za materijalne troškove poslovanja te održavanje i obnovu nefinancijske imovine;
	+ Vlastiti prihodi od obrazovanja odraslih (skupina 661) i iznajmljivanja prostora ( skupina 642), za provedbu dodatnih aktivnosti škole prema Planu i programu rada te obnovu nefinancijske imovine;
	+ Prihodi po posebnim propisima sastoje se od prihoda od sufinanciranja, uplate roditelja za provedbu dodatnih aktivnosti škola (program rada i kurikulum)
	+ Donacije – strogo namjenska sredstva za održavanje i poboljšanje učeničkog standarda.
	+ Prihodi od prodaje trgovačke robe(skupina 661)

**Prihodi iz državnoga proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks, te dodatka na plaće prema Aneksu Kolektivnom ugovoru.

**Prihodi od Županije**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna što znači kako smo primijenili zadane indekse;

Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. troškove energije, prijevoza zaposlenika na posao i s posla te rashod za zdravstveni pregled zaposlenika koji je ugovoren Kolektivnim ugovorom za zaposlene u srednjoškolskim ustanovama.

Rashode za tekuće i investicijsko održavanje planirali smo u manjem iznosu, nego što očekujemo ostvariti prema broju učenika, broju odjeljenja i za zgradu jer i nadalje planiramo sve radove, osim onih za koje je potrebno ovlaštenje, izvoditi sami i time što više sredstava uštedjeti za opće troškove.

U rashodima iz kategorije općih troškova prvo smo planirali „obvezne“ rashode za komunalne usluge (voda, odvoz smeća, deratizacija...), rashode za telefon, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole;

 Plan razvojnih programa sačinjen je i planiramo ga ostvariti iz vlastitih sredstava, a obuhvaća dalju informatizaciju škole, opremanje Doma učenika (madraci, oprema za zbornicu i zajedničke prostorije za učenike, portirnicu, informatizacija, HCCP, opremanje radionice u skladu s HCCAP-om -jer za njega nisu osigurana sredstva.( osnivač nam osigurava sredstva za tekuće i investicijsko održavanje samo u okviru minimalnog standarda). Nismo uključeni u druge projekte.

**Vlastiti prihodi -**čine prihodi od iznajmljivanja prostora (zdravljaka, ključara, obućara, bifea i 1.kata ). Prihodi će se koristiti prvenstveno za osiguranje odvijanja redovnog poslovanja, ako se isto neće moći osigurati minimalnim standardom, te za financiranje aktivnosti iz Programa rada škole , Doma učenika te Radionice za praktičnu nastavu.

**Namjenski prihodi od sufinanciranja** -obuhvaćaju prihode sufinanciranja izleta, posjeta kazalištu( ako prijevoz organizira škola,obilježavanje Dana Škole, zajedničko putovanje nastavnika u svrhu usavršavanja)

**Sredstva donacije** (ukoliko ih bude bilo u narednom periodu) - utrošit će se isključivo za planirane namjene: nabavu materijala i opreme za povećanje učeničkog standarda.

**6. Izvještaji o postignutim ciljevima i rezultatima programa temeljenim na pokazateljima**

 **uspješnosti iz nadležnosti proračunskog korisnika u prethodnoj godini**

* Ostvareno je redovno odvijanje nastavnog procesa tijekom kojega:

|  |
| --- |
|  438 učenika je uspješno završilo nastavnu godinu, 131 učenik je uspješno obranilo završni rad ( 61 prodavač, 70 komercijalist) 41 učenik je uspješno je položio ispite državne mature  |

* + Ostvaren je nagradni izlet za učenike koji su se posebno zalagali u razredima i aktivnostima, odnosno s najmanje izostanaka ( TABAN), ostvaren je nagradni izlet u Vukovar (kurikulum), Učenici su posjetili sajam ViroExpo u Virovitici, ostvaren je posjet INTERLIBERU, obilježen je Dan škole i Dan sjećanja na žrtve Rosinjače, organiziran je Dan otvorenih vrata u sklopu Europskog tjedna vještina stečenih u strukovnom obrazovanju i osposobljavanju
	+ Zaposlenici su se stručno usavršavali na seminarima, stručnim aktivima i drugim oblicima usavršavanja
	+ Usavršavalo se na području razvoja kompetencija andragoških djelatnika kroz program Curriculum Globale
	+ U razredima koji su opremljeni stropnim projektorima s platnima za projekciju zamijenjena su 3 projektora koja su dotrajala, nabavljeno je 9 stolnih računala za korištenje u nastavi (nova specijalizirana učionica za strukovne predmete), sve nabavljeno iz vlastitih sredstava.
	+ Nabavljena su nova 3 računala za praktikum u Podružnici za praktičnu nastavu
	+ Obavljeno renoviranje dijela Podružnice radionice za praktičnu nastavu
	+ Opremljena i renovirana kuhinja u Domu učenika novim rezačem za kruh i roštiljem
	+ Potpuno renovirana i opremljena prostorija za Obrazovanje odraslih na drugom katu Škole, nabavljeno jedno prijenosno računalo i printer za potrebe rada
	+ Organizirali smo regionalni susret domova za Valentinovo
	+ Organizirali smo školsko i međužupanijsko natjecanje u zanimanju Prodavač za

 Osječko-baranjsku i Vukovarsko-srijemsku županiju

* + Obavljeni poslovi oko provođenja nabave za robe (meso , kruh i proizvodi,

 mesne prerađevine)

 Ravnateljica:

 mr. sc. Sandra Brajnović, prof.

ZAKLJUČAK

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Drugi važan razlog za izradu detaljnog obrazloženja olakšana je mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije smanjenog priliva novca, odnosno povećanja izdataka za neplanirane okolnosti.

Klasa: 003-06/17-01/91

Urbroj: 2158-49-01-17-1

17.10.2017.